ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากโรงไฟฟ้าสงขลา ไปยังสถานีไฟฟ้าย่อยหาดใหญ่ ๒

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย (กฟผ.) จะดำเนินการสำรวจทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ โดยมีเขตเดินสายไฟฟ้าด้านละไม่เกิน ๔๐ เมตร จากโรงไฟฟ้าสงขลาซึ่งตั้งอยู่ที่อำเภอจะนะ ไปยังสถานีไฟฟ้าย่อยหาดใหญ่ ๒ ซึ่งตั้งอยู่ในท้องที่อำเภอหาดใหญ่ จังหวัดสงขลา โดยจะทำการสำรวจในท้องที่อำเภอหาดใหญ่ อำเภอนาหม่อม และอำเภอจะนะ จังหวัดสงขลา

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๘ พฤษภาคม พ.ศ. ๒๕๔๗

ณรงค์ศักดิ์  วิเชษฐ์พันธุ์

รองผู้ว่าการอาวุโสกลุ่มพัฒนา

รักษาการในตำแหน่งผู้ว่าการ การไฟฟ้าฝ่ายผลิตแห่งประเทศไทย